cyanic-selkie/wikianc huggingface dataset:
Morelia (kaupunki)
Morelia on Michoacánin osavaltion hallinnollinen pääkaupunki Meksikossa. Kaupunki perustettiin vuonna 1541 alun perin nimellä Vallodolid, nykyisen nimen se sai vuonna 1828. Morelian tuomiokirkko valmistui vuonna 1744. Tuomiokirkossa on kaksoistornit, jotka ovat maan korkeimmat kirkontornit. Historiallinen keskusta on rakennettu punertavasta kivestä. Itsenäisyystaistelija José María Morelos on kotoisin kaupungista. Unesco lisäsi historiallisen keskustan maailmanperintöluetteloon vuonna 1991. General Francisco J. Mujican kansainvälinen lentoasema sijaitsee kaupungin lähistöllä.
Varkaiden maailma
Varkaiden maailma (Thieves' World) on Robert Asprinin toimittama fantasia-antologia vuodelta 1979. Se sisältää kahdeksan novellia eri kirjailijoilta, joista John Brunner, Poul Anderson ja Marion Zimmer Bradley kuuluivat aikansa eturivin genrekirjailijoihin. Varkaiden maailma oli vuonna 1980 ehdolla parhaan antologian tai kokoelman World Fantasy Award -palkinnon saajaksi, mutta hävisi Jessica Amanda Salmonson toimittamalle Amazons! -antologialle.
Vastaanotto
Aikalaisarviossa Ares Magazine -lehden Greg Costikyan pitää mukana olevia kirjailijanimiä vaikuttavina. Toisaalta mukana on myös vähemmän tunnettuja tekijöitä. Novellien taso vaihtelee keskinkertaisesta erinomaiseen, ja ne ovat kaikki lukemisen arvoisia. Costikyan arvelee erityisesti roolipelien ystävien pitävän antologiasta, koska roolipeliseikkailun tapaan Varkaiden maailma on syntynyt useiden eri kirjoittajien yhteistyön tuloksena ja kuvaa fantasiamaailmaa monen eri hahmon näkökulmasta.
Janne Jaakkola
Jaakkola tuli ylioppilaaksi Tuureporin lukiosta 1986, valmistui Kadettikoulusta 1990 ja suoritti esiupseerikurssin Suomessa 1997–1998 ja yleisesikuntaupseerin kurssin Norjassa 2000–2001. Hän oli Laskuvarjojääkärikoulussa opetusupseeri 1990–1993, komppanianpäällikkö 1994–1996 ja toimistopäällikkö 1996–1997. Utin jääkärirykmentissä Jaakkola oli toimistoupseeri 1998–2000 ja toimistopäällikkö 2001–2002. Osastoesiupseerina läntisen maanpuolustusalueen esikunnassa hän työskenteli 2002–2004 ja kriisinhallintatehtävässä KFOR-joukossa Kosovossa 2003. Vuonna 2004 Jaakkola oli ensin osastoesiupseeri pääesikunnan tiedusteluosastolla ja toimi sitten puolustusvoimain komentajan adjutanttina vuoteen 2007. Pataljoonan komentajana Utin jääkärirykmentissä hän toimi 2007–2010, kriisinhallintatehtävässä ISAF-joukossa Afganistanissa 2009 ja EUBG-erikoisoperaatio-osaston johtajana Utin jääkärirykmentissä 2010–2011. Jaakkolasta tuli vanhempi osastoesiupseeri puolustusministeriöön 2011 ja Porin prikaatin esikuntapäällikkö 2013. Pääesikuntaan hän palasi 2015 suunnitteluosaston sektorinjohtajaksi ja toimittuaan vuonna 2017 pääesikunnan logistiikkaosaston erityistehtävissä hänestä tuli 2018 puolustusvoimien logistiikkapäällikkö ja vuonna 2021 Pääesikunnan suunnittelupäällikkö.
Rannahotell
Hotelli
Nykyisessä hotellissa on 55 huonetta, joista 11 on sviittejä. Hotellissa on myös kylpylä, ravintola ja kokoustiloja. Tiilestä ja teräsbetonista valmistetussa valkoisessa rakennuksessa on kolme ja paikoitellen neljä kerrosta.
Kosketus (televisiosarja)
Toinen kausi
Martin, Jake ja Lucy alkavat etsiä Ameliaa (Saxon Sharbino) sekä todisteita Aster Corpsin rikoksista apunaan Trevor Wilcox (Greg Ellis) ja hänen uutisverkostonsa BreakWire. He yrittävät saada apua myös Aster Corpsin entiseltä työntekijältä, Calvin Norburgilta (Lukas Haas), mutta saavatkin tietää tämän itse pitävän Ameliaa hallussaan löytääkseen parannuskeinon aivovaurioituneelle veljelleen (David Hoflin). Aster Corps ehtii kuitenkin kaapata Amelian Calvinilta. Hänet saadaan pelastettua, mutta se maksaa Lucyn hengen.
Eliseu
Ura
24. heinäkuuta 2014 Eliseu siirtyi lissabonilaisseura Benficaan kolmivuotisella sopimuksella. Hänestä maksettiin miljoonan euron siirtokorvaus. Hän on voittanut Benficassa Portugalin-mestaruuden 2015, 2016 ja 2017, Portugalin cupin 2017, liigacupin 2015 ja 2016 sekä supercupin 2014 ja 2017.
Maajoukkue
Vakuuttavien esitysten jatkuttua Málagassa 11. helmikuuta 2009 Eliseu sai kutsun ensimmäistä kertaa urallaan Portugalin maajoukkueeseen. Suomea vastaan käydyn ystävyysottelun hän kuitenkin joutui seuraamaan vaihtopenkiltä. Eliseu teki debyyttinsä maajoukkueessa 0–0 päättyneessä ottelussa Viroa vastaan saman vuoden kesäkuussa. Ensimmäisen arvokilpailujen karsintaottelunsa hän pelasi EM-karsintaottelussa Islantia vastaan lokakuussa 2011. Hän teki samassa ottelussa ensimmäisen maaottelumaalinsa.
Jingyuen (1886)
Jingyuen oli Kiinan Qing-dynastian Beiyangin laivaston vuonna 1886 vesillelaskettu Zhiyuan-luokan panssarikansiristeilijä. Alus upposi ensimmäisessä Kiinan-Japanin sodassa 7. helmikuuta 1895.
Palvelus
Ensimmäisen Kiinan-Japanin sodan puhjettua alus kuului 17. syyskuuta 1894 amiraali Dingin taistelulinjaan Jalujoen taistelussa, missä aluksen päällikkö piti aluksensa poissa kiivaimmista taisteluista eikä kohdannut keisarillisen Japanin laivastoa. Alus kuitenkin joutui kahakoimaan japanilaisten nopean risteilijäosaston kanssa, jolloin siihen osui kolme kranaattia surmaten kaksi ja haavoittaen seitsemäätoista miehistönjäsentä sekä sytyttäen tulipalon aluksella. Taistelun päätyttyä alus pakeni muiden pelastuneiden alusten mukana Lûshunkouhun ja sataman jouduttua Lüshunkoun taistelun jälkeen uhatuksi siirtyi Weihaiweihin.
Dimetoksietaani
Käyttö
Dimetoksietaani on aproottinen liuotin. Sen kiehumispiste on korkeampi kuin esimerkiksi tetrahydrofuraanin tai dietyylieetterin, joten sitä käytetään liuottimena reaktioissa, jotka tapahtuvat hieman korkeammissa lämpötiloissa. Erityisesti ainetta käytetään liuottimena orgaanisten metalliyhdisteiden reaktioissa ja nukleofiilisissä reaktioissa. Aine kykenee liuottamaan myös elektroneja.
Aleksandrs Jerofejevs
Jerofejevs on edustanut Latvian maajoukkuetta useasti maailmanmestaruuskilpailuissa.
Eckerön postilaituri
Victor Westerholm maalasi useita maalauksia saman teeman ympäriltä. Vuoden 1883 teos Eckerö postbrygga julkaistiin postimerkkinä vuonna 2010. Maalauksessa kaiteella istuu nuori eckeröläinen mies päässään Westerholmin sininen tupsubaretti. Etualalla on ylioppilas Ernst Enqvist. Taustalla nähdään vielä harmaapartainen vanha mies.
Kuivasjärven valuma-alue
Kuivasjärven valuma-alue (35.56) sijaitsee pääasiassa Pirkanmaan Parkanossa ja hieman Kihniössä sekä hieman Satakunnan Karviassa. Se kuuluu Kokemäenjoen vesistöön (35) ja on Ikaalisten reitin valuma-alueessa (35.5) toisen jakovaiheen kuudes osa-alue, joka laskee Parkanonjärven alueeseen (35.53).
Kuivasjärven lähialue (35.561)
Kuivasjärven suurin tulojoki on Vatajanjoki, jonka valuma-alue on laajin. Kuivasjärven kylän läpi järveen laskee pieni Luoma, joka muodostaa oman Vääräjoen valuma-alueen. Kuivasjärven Pihlajankylän eteläpuolelle laskee Nivusjärven valuma-alueen laskuoja. Näitä ei lasketa kuuluvaksi Kuivasjärven lähialueeseen, mutta kaksi pientä järveä Kivilampi ja Lokalampi kuuluvat siihen. Kivilampi laskee aivan Kuivasjoen luusuan viereen ja Lokalammen laskuoja Lokaluoma laskee aivan Ruonajoen suuhun. Itäpuolelta järveen laskee vielä pieni Kakkurinlampi.
Vatajanjoen valuma-alue (35.563)
Noin kolme kilometriä pitkä Vatajanjoki, joka on antanut valuma-alueelle nimensä, alkaa Vatajanjärvestä. Siihen laskevat suoraan myös Ahvenlampi ja Pitkäjärvi, johon laskevat pienemmät lammet Tervajärvi, Lehtolampi ja Löyttylampi. Ylinenjärvi laskee Varajanjärveen Isoahonjokea myöten. Ylisenjärven ainoa suuri laskujoki on 1,5 kilometriä pitkä Mustajoki, johon yhtyy kahdesta suunnasta kaksi jokea. Luoteesta siihen yhtyy Kärppäluoma ja koillisesta Venesjoki.
Julia Korkman
Koulutus ja ura
Korkman suoritti ylioppilastutkinnon helsinkiläisessä Gymnasiet Svenska normallyceumissa vuonna 1996, ja vuonna 2002 hän valmistui psykologian maisteriksi Åbo Akademista. Vuonna 2006 hän väitteli tohtoriksi aiheenaan lasten kuuleminen epäillyn seksuaalisen hyväksikäytön selvittelyjen yhteydessä. Korkman työskentelee Åbo Akademissa tutkijana, ja hänellä on dosentuuri Helsingin yliopistossa. Vuosina 2023–2026 hän toimii myös oikeuspsykologian työelämäprofessorina Åbo Akademissa.
Allium gomphrenoides
Lajia tavataan ainakin Kárpathoksen saarella, Peloponnesoksen niemimaalla, Kytheran saarella sekä Antikytheran, Porín (Prasonísi) ja Porétin (Lagoúvardos) saarten muodostamalla Natura 2000 -alueella. Kaikki alueet kuuluvat Kreikalle.
Jukka Ojala
Jukka Ojala (s. 23. huhtikuuta 1960 Vesanto) on suomalainen prikaatikenraali evp.
Latvian vapaussota
Sota
Marraskuussa 1918 alettiin muodostaa Latvian armeijaa. Yhteensä Latvian sotavoimat koostuivat 26 komppaniasta ja viidestä tykistöpatterista. Samaan aikaan Latvian neuvostotasavallan joukot valloittivat ensin Pihkovan, Valkan ja Võrun. Riika vallattiin 3. tammikuuta 1919. Helmikuuhun 1919 mennessä puna-armeija oli vallannut Latvian Venta-joelle saakka. Riiassa olleet saksalainen ja latvialainen hallinto pakenivat Liepājaan. Loppuvuonna 1918 virolais-suomalaiset joukot vapauttivat Viron lopullisesti bolsevikeista, jonka jälkeen latvialaiset saivat koottua oman kansallisen armeijansa.
Videomikseri
thumb|Ulkotuotantoauton mikserin pöytä eli videomikseri. Pöydällä kuvakäsikirjoitus.Videomikseri, kuvamikseri tai mikseri (engl. Switcher, Vision Switcher, Vision Mixer) on television monikameratuotannossa toimiva tekniseen henkilökuntaan kuuluva henkilö. Suomalaisen televisiotuotannon alkuaikoina käytettiin myös nimitystä kuvansekoittaja. Myös sitä teknistä laitetta, jolla mikseri työskentelee, kutsutaan mikseriksi tai videomikseriksi.
John C. McGinley
McGinley on näytellyt muun muassa elokuvissa Platoon – nuoret sotilaat (1986), Wall Street – rahan ja vallan katu (1987), Talk Radio (1988), Myrskyn ratsastajat (1991), Vaarallisella alueella (1994), Seitsemän (1995), The Rock – paluu helvettiin (1996), Konttorirotat (1999), Highway – vaarojen valtatie (2002) ja The Belko Experiment (2016), sekä televisiosarjassa Tuho-osasto (2001–2010).
Afrikanruohopöllö
Se painaa keskimäärin 361 grammaa.
Afrikanruohopöllö on Etelä-Afrikassa vaarantunut, sillä siellä sitä on jäljellä alle 5 000 yksilöä. Siihen kohdistuu uhkana rakentaminen, tulipalot, maanviljelysmaaksi muuttaminen, ylilaidunnus, metsittyminen ja liikenteen aiheuttamat kuolemat.
Paine-erovoima
Meteorologiassa paine-erovoima on keskeinen käsite matalapaineen ja tuulen välisen yhteyden selittämisessä.
Semipresidentialismi
Euroopan suurimpia puolipresidentiaalisia valtioita ovat Ranska ja Venäjä. Muita esimerkkejä semipresidentiaalisesta järjestelmästä Euroopassa ovat olleet ainakin Suomi ja Kroatia, mutta nämä maat siirtyivät semipresidentialismista laajaan parlamentarismiin vuonna 2000. Ranskassa hallintomuoto otettiin käyttöön pyrkimyksenä tasapainottaa neljännen tasavallan parlamentaarista epävakautta. Hallintomuoto on yleistymässä myös kehittyvissä maissa, koska niissä on usein halua yhdistää demokratia ja vahvan johtajan järjestelmä maan etnisten jakolinjojen ylittämiseksi tai poliittisen kehityksen johtamiseksi.
HMS Avenger (D14)
HMS Avenger (viirinumero D14) oli Yhdysvalloissa rakennettu Avenger-luokan saattuetukialus, joka siirrettiin Britannian kuninkaalliselle laivastolle vuokraus- ja lainaussopimuksen nojalla toisessa maailmansodassa.
Mikael Agricolan kirkko
thumb|150px|Kuori ja alttari. Mikael Agricolan kirkko on Helsingin Punavuoressa sijaitseva kirkko. Se rakennettiin vuosina 1933–1935. Rakennus on tyyliltään lähinnä funktionalismia. Kirkon on suunnitellut arkkitehti Lars Sonck (1870–1956). Sonckia avusti arkkitehti Arvo Muroma. Kirkko vihittiin 14. huhtikuuta 1935.
HMS Success
HMS Success on ollut kuudentoista Britannian Kuninkaallisen laivaston aluksen nimenä.
Ammoniumbromidi
Käyttö
Ammoniumbromidia on käytetty lääketieteessä epilepsian hoidossa ehkäisemään kohtauksia. Lisäksi sitä on käytetty rauhoittavana aineena. Yhdistettä käytetään myös valmistettaessa valokuvauksessa tarvittavaa hopeabromidia, paloa hillitsevänä aineena ja kankaiden käsittelyssä.
Ikaalisten reitin valuma-alue
Mahnalanselän alue (35.51)
Mahnalanselän alue muodostuu Kirkkojärvi-Mahnalanselän ympärillä olevista lyhyistä laskuojista ja ojien valuma-alueista. Se saa suuren osan vesistään Kyrösjärvestä laskevasta Pappilanjoesta ja kaikki sen vedet laskevat Kuloveteen Siuronkosken kautta. Aivan pienet ojat luetaan kuuluvaksi Mahnalanselän lähialueeseen (35.511), jonka pinta-ala on 221 km² ilman Pappilanjoen ja Lavajärven muodostamia valuma-alueita. Näitä ojia suuremmat joet ja ojat muodostavat omat kolmannen jakovaiheen valuma-alueensa. Sellaisia valuma-alueita on Heinoonjoella (35.512), Myllyojalla (35.513), Prentinjoella (35.514), Turkimusojalla (35.515), Turkilanjärvenojalla (35.516) ja Matalusjoella (35.517). Myös Lavajoen valuma-alue (35.59) laskee tänne, mutta sitä kohdellaan toisen jakovaiheen valuma-alueena.
Parkanonjärven alue (35.53)
Parkanonjärven pääjärvi on Parkanonjärvi, joka laskujoki Vääräjoki laskee Kyrösjärveen. Parkanonjärvi, Riuttasjärvi ja Linnanjärvi muodostavat järviketjun, joka toimii valuma-alueen "runkona" ja jonka läpi vedet virtaavat. Linnanjärveen laskee oikealta Kuivasjärven valuma-alueen (35.56) vedet ja laskujoen alajuoksulla siihen yhtyy Aurejärven valuma-alueen (35.57) laskujoki Poltinjoki. Muita valuma-alueen suuria järviä ovat Vuorijärvi, Kankarinjärvi ja Nerkoonjärvi.
Kuivasjärven valuma-alue (35.56)
Venesjoki on Ison Venesjärven ja Vähä Venesjärven laskujoki. Iso Venesjärveen laskee suoraan Iso-Valkiainen ja Hakoluomaa myöten Hakojärvi. Venesjoen yläosaan laskevat Vähä-Valkiaisen lyhyt laskuoja, Vähä Pelijärvi ja Iso Pelijärven laskuoja. Iso Pelijärveen laskee Iso Kivijärvi.
Sipsiönjärven valuma-alue (35.58)
Valuma-alueen reitti syntyy niiden järvien ja jokien muodostamasta ketjusta, jotka tuovat valuma-alueen vedet Kyrösjärveen. Sipsiönjärven-Vahojärven alueelle syntyvän reitin muodostavat Vuorijärvi, Vuorikoski, Vesajärvi, Kaukajärvi, Hihkiönjoki, Vahojärvi, Vahonjoki, Sipsiöjärvi ja Ohistonlampi. Viimeinen lampi laskee vielä Myllylammen läpi Kyrösjärveen. Pääreittiin yhtyvät myös muiden valuma-alueiden laskuojat. Sipsiöjärveen laskee Pääjoki, joka on Pääjärven ja sen mukaan nimetyn Pääjärven valuma-alueen laskujoki. Etelästä laskee Ohistonlampeen Särkijärvi, joka on valuma-alueellaan huomattavan kokoinen järvi. Vahojärven pohjoispäähän laskee Sisättöjoki, joka on Juurijärven-Hulppojärven valuma-alueen laskujoki. Tällä valuma-alueella sijaitsevat muun muassa Hulppojärvi, Vähävesi ja Juurijärvi. Etelästä Vahojärveen laskee Noljasjärvi. Vuorijärven kautta laskevat Aivusjärvi sekä Liesijoen alueen että Liesijärven valuma-alueen vesistöt. Latvavedet sijaitsevat Seitsemisen kansallaispuistossa tai sen pohjoispuolella. Huomattavimmat järvet täällä ovat Iso Seitsemisjärvellä ja Liesijärvi.
Streptococcus pyogenes
Suomessa vakaviksi luokiteltavien A-streptokokki-infektiden ilmaantuvuus on noin 2 tapausta 100 000 ihmistä kohti vuodessa. A-streptokokki oli vuonna 2019 kahdenneksitoista yleisin kuolemaan johtaneen bakteeri-infektion aiheuttaja maailmassa. Sen aiheuttamien infektioiden ikävakioitu kuolleisuus on 1,4–4,7 kuolemaa 100 000 ihmistä kohti vuodessa.
A-streptokokin aiheuttamat sairaudet
S. pyogenes aiheuttaa ihmisille erilaisia infektioita, joista yleisin on nielutulehdus eli angiina. Muita tämän bakteerin aiheuttamia infektioita ovat tulirokko, märkärupi, reumakuume, lasten peräaukon alueen ihotulehdus eli perianaalidermatiitti sekä erysipelas eli ruusu. GAS voi aiheuttaa myös vakavia yleisinfektioita aiemmin terveelle ihmiselle. Ne ovat nopeasti eteneviä pehmytkudosinfektioita, kuten nekrotisoiva faskiitti, jonka pysäyttäminen vaatii välitöntä kirurgista toimenpidettä. A-streptokokki on myös merkittävä pelätyn lapsivuodekuumeen aiheuttaja.
Lieväoireisenakin A-streptokokin aiheuttama tautitaakka väestölle on huomattava. Vuosittain jopa 6 % yhdysvaltalaislapsista joutuu käymään lääkärissä yksistään streptokokin aiheuttaman nielutulehduksen vuoksi.
Ari Koponen
Helsingin Sanomien väärinkäytössyytökset
Syytösten kumoamiseksi Brother Christmas ry teetti valitsemaltaan aikaväliltä syksyllä 2017 tilien erityistarkastuksen, jonka suoritti RMS Finland. Yhdistyksen tileistä ei löytynyt tältä ajalta viitteitä Helsingin Sanomien ja Seura-lehden väittämästä ”oman edun tavoittelusta.” Yhdistys ei kyseisenä aikana tehnyt rahansiirtoja Koposelle tai hänen lähipiirilleen ja sen somevideoita oli tehty ilman rahallista korvausta. Syytösten vuoksi yhdistyksen lahjoitusten määrä kuitenkin putosi alle kymmenesosaan.
Huhtikuussa 2019 kerrottiin, että esitutkinnassa ei löytynyt näyttöä avustusvarojen väärinkäytöstä, joten syyttäjä ei nosta syytettä törkeästä kirjanpitorikoksesta. Sen sijaan Ari Koponen ja kaksi muuta yhdistyksen vastuuhenkilöä sai syytteen rahankeräysrikoksista. Juttu käsiteltiin Helsingin käräjäoikeudessa syyskuun alussa 2019 ja Koponen tuomittiin 15 päiväsakkoon, joka hänen tuloillaan oli 1 035 euroa. Kaksi muuta yhdistyksen vastuuhenkilöä jätettiin tuomitsematta. Koponen haki lokakuussa 2019 muutosta käräjätuomioonsa ennakkopäätösvalituksella suoraan korkeimmasta oikeudesta, mutta helmikuussa 2020 korkein oikeus ilmoitti, ettei se myönnä valitusoikeutta, joten tuomio jäi voimaan.
Lesnojen piiri
Lesnojen piiri on vanhaa tverinkarjalaisten asuinseutua. Vuonna 1926 nykyisen piirin alueella, silloisessa Mihailovskajan kunnassa oli karjalaisia 2 113 henkeä (16 % väestöstä).
Hanijärv
Hanijärv (myös Küünjärv, Ülemäejärv) on Virossa Võrumaalla Võrun kunnan Holstan kylässä sijaitseva järvi.
Luontoarvoja ja luokittelu
Kütiorg on laaksona suojainen ja ravinteiltaan rikas kasvuympäristö. Siellä menestyy seka- ja lehtimetsät ja sen kasvillisuus on rikasta. Järven ympäristössä tapahtuu soistumista, joka on koitunut laaksossa monen muun järven kohtaloksi. Hanijärvelläkin tapahtuu samaa umpeenkasvamista ja sen rannat lienevät hyllyvää hetteikköä. Hanijärven läpivirtaus on heikkoa, joten järvessä ei ole yhtä paljon lietettä kuin laakson muissa läpivirtausjärvissä. Kütiorgin laakso ja Hanijärv houkuttelevat luontoarvoillaan paikalle monia retkeilijöitä.
Hämeenlinnan taidemuseon kokoelmat
Lahjoitukset ja kokoelman osat
Nykyisin kokoelman omistaa perustajien poika, toimitusjohtaja Kari Niemistö. Yhdessä puolisonsa toimitusjohtaja, LT Leena Niemistön kanssa he kartuttavat kokoelmaa lukuisilla vuosittaisilla taidehankinnoilla.
Mestarien liigan kausi 2002–2003
Mestarien liigan kausi 2002–2003 oli Mestarien liigan 11. kausi ja Euroopassa pelattavan jalkapallocupin 48. kausi. Loppuottelu pelattiin Manchesterissa 28. toukokuuta 2003. Italialainen AC Milan voitti loppuottelussa toisen italialaisseuran Juventuksen 3–2 rangaistuspotkukilpailun jälkeen varsinaisen peliajan ja jatkoajan päätyttyä maalittomana. Loppuottelun rangaistuspotkukilpailussa AC Milanin maalintekijät olivat Serginho, Alessandro Nesta ja Andri Ševtšenko sekä Juventuksen Alessandro Birindelli ja Alessandro Del Piero. Voitto oli AC Milanin kuudes Euroopan mestareiden cupin tai liigan voitto. Välierissä AC Milan voitti paikallisvastustajansa Interin yhteismaalein 1–1 vierasmaalin ratkaistessa jatkopaikan ja Juventus espanjalaisen Real Madridin yhteismaalein 4–3.
Mestarien liigan kausi 2003–2004
Kauden paras maalintekijä oli yhdeksän maalia tehnyt AS Monacon Fernando Morientes.
Keski-Suomen pelastuslaitos
Paloasemat
pienoiskuva|Keski-Suomen pelastuslaitoksen nostolavayksikkö KS206, jonka asemapaikka on Äänekoskella Pelastuslaitos on esittänyt uutta paloasemaa Jyväskylän Kirriin, mutta jäsenkunnat ovat kustannusten nousua vastustaneet. Tavoitteena on parantaa Mannisenmäkeen muodostuvan riskialueen ja  pohjoisen Jyväskylän tavoitettavuutta. Myös Jyväskylän Killerille on suunniteltu uutta paloasemaa, jotta pelastuslaitos saavuttaisi Laajavuoren, Nisulan ja Keltinmäen entistä nopeammin.
GuardiaN
Global Offensive
GuardiaN aloitti Counter-Strike: Global Offensive -uransa vuonna 2012 ja hänen ensimmäinen joukkueensa oli BEASTS MULTIGAMING. Alkuaikoina GuardiaN vuorotteli useiden joukkueiden välillä ennen uraansa Natus Vinceressä. GuardiaN siirtyi Na'Viin 9. joulukuuta 2013. Toukokuussa 2014 he voittivat S-tason turnauksen StarLadder StarSeries IX. Kesäkuussa he tulivat toisiksi DreamHack Summer 2014 -turnauksessa. Vuoden loppua kohden Na'Vi tuli toiseksi StarLadderi StarSeries X:n sekä kaudella 5 että 6. Huhtikuussa 2015 Na'Vi voitti S-tason turnauksen ESL Pro League Winter 2014/15 ja GuardiaN oli turnauksen MVP. Heti seuraavassa turnauksessa he sijoittuivat toisiksi, joka oli FACEIT League 2015 Stage I - Europe. Kesäkuussa he voittivat StarLadder StarSeries XIII -turnauksen ja GuardiaN oli turnauksen MVP. Heinäkuussa he voittivat Electronic Sports World Cup 2015:n ja GuardiaN oli tämänkin turnauksen MVP. Loppuvuodesta marraskuussa he voittivat vielä Intel Extreme Masters X - San Jose -turnauksen ja GuardiaN oli jälleen kerran MVP.
Don (kunnianimitys)
Käyttö Italiassa
Sisiliassa Don-nimitystä voidaan käyttää paikallisesti vaikutusvaltaisesta henkilöstä, kuten juuri paikallisesta mafiapäälliköstä. Yhdysvalloissa amerikanitalialaisen mafian piirissä (cosa nostra) päälliköstä on käytetty aina joskus nimitystä "don". Tämän nimityskäytännön popularisoi erityisesti Kummisetä ja siitä tehdyt elokuvat. Tosin Yhdysvalloissa nimitystä käytetään väärin eli esimerkiksi "don Corleone" "don Viton" sijaan.
HD 100777 b
HD 100777 b on eksoplaneetta, joka löydettiin HARPS -laitteistolla 5. maaliskuuta 2007. Se kiertää oranssia K-tyypin pääsarjan tähteä HD 100777 noin 172 valovuoden päässä Maasta, Leijonan tähdistön suunnalla.
Planeetta kiertää emotähteään 1,03 AU:n etäisyydellä, ja sen kiertoaika on noin 1,16 vuotta. Planeetan massa vastaa noin 1,16 Jupiterin massaa. Planeetta on todennäköisesti kaasujättiläinen.
20 Years of Jethro Tull
Highlights
thumb|oikea|20 Years of Jethro Tull - Highlights -albumin kansi
Aku Päiviö
Perhe
Aku Päiviön puoliso oli Viitasaarella syntynyt Ida Hänninen, jonka kanssa hän avioitui Massachusettsin Fitchburgissa vuonna 1906. Pariskunnalle syntyi kuusi lasta. Heistä tunnetuin on arkkitehti Jules Päiviö, joka lähti vuoden 1936 lopulla vapaaehtoisena tasavaltalaisten joukkoihin Espanjan sisällissotaan. Aku Päiviö kirjoitti tämän johdosta kuuluisan runonsa To My Son in Spain (Pojalleni Espanjassa). Pariskunnan lapsista tunnettu on myös professori Allan Päiviö.
20 Years of Jethro Tull
Video
thumb|oikea|20 Years of Jethro Tull -videon kansikuva
Laiyuan
Palvelus
Korjausten ollessa edelleen kesken alus joutui vetäytymään Weihaiweihin Lüshunkoun taistelun päättyessä kiinalaisten tappioon. Weihaiwein taistelussa 5. helmikuuta alusta vastaan hyökkäsi kaksi japanilaista torpedovenettä, jolloin Kotakan laukaisema torpedo osui alukseen. Laiyuan kaatui vieden mukanaan 170 miehistönjäsentä.
Pontormo
Pääteokset Firenzessä
Firenzessä on säilynyt muitakin Pontormon teoksia, kuten Uffizin Galleriassa olevat muotokuvat ja Illallinen Emmauksessa.
HD 190647 b
HD 190647 b on eksoplaneetta, joka löydettiin HARPS -laitteistolla 5. maaliskuuta 2007. Se kiertää keltaista G-tyypin pääsarjan tähteä HD 190647 noin 172 valovuoden päässä Maasta, Jousimiehen tähdistön suunnalla.
Ants Laikmaa
Elämäkerta
Laikmaa oli vuonna 1904 38-vuotias, kun hän tapasi elämänsä suuren rakkauden, tuolloin 21-vuotiaan runoilijan, Marie Hackerin. Marie Hacker, myöhemmin Marie Under oli aikakautensa tunnetuin virolainen runoilija. Tapaamishetkellä Under oli naimisissa tilintarkastaja Carl Hackerin kanssa. Laikmaa maalasi Underista kaksi muotokuvaa, joita pidetään hänen kuuluisimpina teoksinaan.
Yhdistyneiden kansakuntien asuinyhdyskuntaohjelma
Habitat perustettiin ensimmäisessä Habitat-konferenssissa Vancouverissa 1976 nimellä YK:n asuinyhteisökeskus (United Nations Centre for Human Settlements). YK:n yleiskokous nosti sen statuksen keskuksesta ohjelmaksi 2002. Ohjelman tavoitteena on parantaa merkittävästi vähintään sadan miljoonan slummissa asuvan elinolosuhteita vuoteen 2020 mennessä. Ohjelma pyrkii lisäämään tietämystä kaupungistumisen ja köyhyyden välisistä suhteista, kestävästä kehityksestä, kelvollisesta asumisesta ja hyvästä hallinnosta näihin asioihin liittyvien poliittisten toimintalinjojen muotoilussa. Habitat-ohjelma tuottaa kaupungistumiseen liittyvää tietoa ja antaa asiassa asiantuntija-apua. Valtaosa Habitat-ohjelman käytännön työstä on maiden kanssa toteutettavia yhteistyöhankkeita.
Boura
Kuntaan kuuluu 15 kylää. Asukkaat ovat etupäässä bobo fing -ryhmän boboja. Lisäksi on bwa-ryhmän boboja, fulbeja, samoja, moseja, miniankoja, dogoneja, bambaroita ja soninkeja.
Yhdistyneiden kansakuntien asuinyhdyskuntaohjelma
Ohjelmaa rahoitetaan suureksi osaksi vapaaehtoisin avustuksin. Suomi tukee sen työtä vuosittain runsaalla puolella miljoonalla eurolla.
Boura
Bouran kautta kulkee Karanganasta Burkina Fason rajalle johtava päällystetty maantie. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maapähkinä, riisi ja lehmänpapu. Myytäväksi kasvatetaan puuvillaa. Kotieläimiä ovat naudat, lampaat, vuohet, aasit, siat ja vähäisessä määrin hevoset. Lisäksi harjoitetaan käsityöammatteja, pienimuotoista kaupankäyntiä ja kalastusta.
Höytiäinen
Trombi Höytiäisellä
Trombimyrsky pyyhkäisi 20. elokuuta 2004 Polvijärveltä Höytiäisen yli Kontiolahdelle. Tuhoalueen laajuus oli noin 500 hehtaaria, ja puuta kaatui 50 000–100 000 kuutiometriä. Jouhtenisen saaren luonnonsuojelualueella kaatui runsaasti metsää. Saaren alueet on jätetty myrskyn jälkeiseen tilaan seurantatutkimuksia varten.
Alku-Höytiäinen
Järvien kuroutumista tutkittiin 1920-luvulla ja vuonna 1927 saapuivat geologit Väinö Auer ja Matti Sauramo Höytiäiselle. He tutkivat Höytiäisen järvenlaskussa vuonna 1859 rannan alta paljastuneita kantoja ja turvekerroksia, jotka näkyivät yleensä hiekkakerroksien alta. Näiden esiintyminen oli hämmentänyt paikallisia asukkaita ja tutkijoita useita vuosikymmeniä, mutta vasta Auer ja Sauramo onnistuivat antamaan niille selityksen, joka on kestänyt nykypäiviin asti. Fennoskandiassa vielä käynnissä oleva jääkauden jälkeinen epätasainen maankohoaminen on nostanut Höytiäisen luoteispäätä nopeammin kuin sen kaakkoispäätä. Epätasaisen maankohoamisen seurauksena järviallas on kallistunut kohti etelää järven kuroutumisestaan alkaen noin 39 senttimetriä kilometrillä. Kuroutumisen aikaiset puut ja turpeet jäivät kaakkoisrannoilla hitaasti kohoavan veden alle ja yläpuoliset rannat sortuivat aallokossa kerrostaen järven pohjalle jääneet kannot ja turpeet hiekkakerroksien alle. Kun vedenpinta aleni järvenlaskussa ja paljasti järven pohjan jäänteet, saatiin konkreettisia todisteita maankohoamisen seurauksista. Höytiäisen vedenpinta oli geologien mukaan noussut etelärannikolla 8–9 metriä ja laskenut pohjoisrannikolla 5–6 metriä. Erilaiset lukemat selitettiin Viinijoen sijainnilla, joka oli keskikohdan pohjoispuolella.
Hakunilan suuralue
thumb|Hakunilan suuralue sijaitsee Vantaan kaakkoisosassa. Kuvassa suuralue on kuvattu harmaalla värillä. Hakunilan suuralue on yksi Vantaan seitsemästä suuralueesta. Se rajoittuu etelässä Helsinkiin, lännessä Tikkurilan ja Koivukylän suuralueisiin sekä pohjoisessa ja idässä Sipoon kuntaan.
Alex Merlim
Merlim on pelannut Italian futsalmaajoukkueessa vuodesta 2010 alkaen. Hän on saavuttanut maajoukkueen kanssa pronssia MM-kilpailuista vuodelta 2012 ja kultaa EM-kilpailuista vuodelta 2014. Vuoden 2012 MM-kilpailuissa Merlim onnistui kahdesti maalinteossa.
Jalkapallokirja
thumb|Jalkapallokirja 2010. Jalkapallokirja on vuodesta 1933 lähtien ilmestynyt Suomen Palloliiton julkaisema tilasto- ja vuosikirja. Kirjan painosmäärä on ollut 2 500 kappaletta (2008) ja sen vastaavana toimittajana on toiminut 1998 lähtien Heidi Soininen. Monina vuosina apuna on ollut Jussi Eskola.
IQuick Valencia
IQuick Valencia on espanjalainen pikkuformulatalli. Talli perustettiin vuonna 1999. Talli on kilpaillut Eurocup Formula Renault-sarjassa vuosina 2008-09 ja Formula Renault WEC-sarjassa vuonna 2009. Tallin päämaja sijaitsee Valenciassa ja talli järjestää ajokoulutusta nuorille kuljettajille.
Ren’Py
Muut vastaavat
Muita vastaavia ovat muun muassa NScripter ja KiriKiri.
Sergei Kirmasov
Kirmasovin ennätys moukarinheitossa on 82,62 metriä, jonka hän heitti Brjanskissa 1998.
Jousilieskapuu
Levinneisyys ja elinympäristö
Jousilieskapuuta tavataan Pohjois-Amerikassa Meksikon pohjois- ja eteläosissa. Etelä-Amerikassa se on levinnyt Costa Ricaan, El Salvadoriin, Guatemalaan, Hondurasiin, Nicaraguaan, Panamaan, Ranskan Guyanaan, Surinameen, Venezuelaan, Brasiliaan, Kolumbiaan, Peruun, Argentiinaan ja Paraguayhyn. Jousilieskapuu kasvaa tavallisesti trooppisissa elinympäristöissä suurissa korkeuksissa, mutta sopii myös hyvin subtropiikkiin. Se suosii hyvin kuivaa, hedelmällistä maaperää ja täyttä auringonpaistetta. Jousilieskapuu voi kestää jopa lähes 7 celsiusasteen pakkasta, mutta ei kuitenkaan pakkasia pidemmällä aikavälillä. Etenkin Brasiliassa lajin raskasta, kovaa puuainesta käytetään veistämiseen ja rakentamiseen niin paljon, että kasvin populaatiot ovat heikentyneet merkittävästi.
Monongahelan taistelu
Ranskalainen armeija
thumb|160px|Kapteeni Daniel Liénard de Beaujeu Braddockin sotaretken ensimmäiseksi kohteeksi valittiin vuonna 1754 valmistunut Fort Duquesne, joka oli Uuden Ranskan hallinnollinen keskus Ohion maaseudulla. Laajennustöistä huolimatta linnake oli pieni, ja se pystyi majoittamaan vain 200 niistä yli tuhannesta Ranskan armeijan sotilaasta, Kanadan vapaaehtoisesta ja Isojenjärvien intiaaniliittolaisesta, jotka olivat Ranskan sen hetkisen komennon alla.
Emmanuel Bove
Mes amis on Boven tunnetuin teos. Kertojaminä Victor Baton on vaatimaton mies, joka kaipaa rakkautta. Hän vaeltelee pitkin Pariisin katuja etsimässä rakkautta tai ystävyyttä.
Nikolai Paul Karl von Etter
Nikolai Paul Karl von Etterin vanhemmat olivat vuonna 1790 syntynyt kenraaliluutnantti Paul von Etter ja Johanna Tesche ja puolisot 1868–1871 Sofia Alexandrovna Spetšinskaja ja vuodesta 1876 Sofia Andrejevna Sassetski. Myös hänen veljistään Sebastian Albrekt von Etteristä ja vuonna 1840 syntyneestä Paul von Etteristä tuli kenraaleita.
Jerry O’Connell
O’Connell on naimisissa näyttelijätär Rebecca Romijnin kanssa.
Salmela (Artjärvi)
Artjärven kirkonkylä sijaitsee Salmelasta itään päin. Siellä on Artjärven kirkko ja kaksi hautausmaata.
Vanhapuisto
Nähtävyydet
Puiston etelälaidalla on Antero Toikan veistos Portti, jonka materiaalina on käytetty Kurun harmaagraniittia. Se pystytettiin puistoon vuonna 1998 osana Lappeenrannassa järjestettyä kivitapahtumaa. Portti vie kohti Otto-Iivari Meurmanin suunnittelemaa laululavaa vuodelta 1926. Kaupunki vuokraa lavaa kulttuuritilaksi. Pallon kivi puiston lounaisnurkassa muistuttaa, että kulkija on siirtymässä 1700-luvun lopulla muodostuneen Pienen esikaupungin eli Pallon alueelle. Sen pystytti kotiseutuyhdistys Pallon pojat vuonna 1968. Kaakkoisnurkassa on kaupungin vanhin kioski, Pusupuiston kioski, joka katollaan olevan viirin mukaan rakennettiin alun perin vuonna 1893. Neljä vuotta aiemmin Torikadun toisella puolella aloitti toimintansa hotelli Patria.
Valeri Sokolov
Sokolov voitti Méxicon 1968 olympialaisissa kultaa alle 54 kilogramman sarjassa. Hän pääsi suoraan toiselle kierrokselle ja voitti ecuadorilaisen R. Anchundian tuomaripistein 3–2, brittiläisen M. Carterin kehätuomarin keskeytyksellä ensimmäisessä erässä, kenialaisen Samuel Mbuguan pistein 5–0, japanilaisen Eiji Moriokan pistein 5–0 sekä loppuottelussa ugandalaisen Eridadi Mukwangan kehätuomarin keskeytyksellä toisessa erässä.
Trance metal
Trance Metalli on eräs metallimusiikin alalajeista. Termillä tarkoitetaan musiikkia, jossa raskaaseen rock musiikkiin sekoitetaan konemusiikin elementtejä, erityisesti melodisia nousevia ja laskevia kosketinääniä, sekä usein toistuvia syntetisaattoriääniä luomaan ambienssia. Yleinen tempo kappaleissa on 130bpm ja 160bpm välillä. Laulu koostuu usein death metal tyyppisestä örinästä ja puhtaan laulun sekoituksesta. Usein myös naislauluääntä samplataan kappaleisiin.
Ahmia
Ahmian näkyvin projekti on ahmia.fi-hakukone, joka tarjoaa mahdollisuuden etsiä sisältöä Tor-verkosta. Se on yksi harvoista Tor-verkon hakukoneista, joskaan ei ainoa (toinen on esimerkiksi onion.link-sivusto, aiempi onion.city). Tämän lisäksi organisaatio ylläpitää Tor-verkon reitittimiä sekä Tor2web-välityspalvelinta tor2web.fi, jonka avulla on mahdollista kytkeytyä Tor-verkossa oleville verkkosivuille korvaamalla .onion-pääte .tor2web.fi-päätteellä.
Rajamerkki
Rajamerkkien historiaa
Suomessa tilojen ja tonttien rajoja on merkitty kivin jo vuosisatoja, ja näin tehdään edelleen. Samanlaisia rajamerkkejä on jo tätä ennen ollut myös kylien, jakokuntien, pitäjien, maakuntien, läänien ja valtakuntien rajoilla. Suomessa on useita historiallisesti arvokkaita rajakiviä, ja ikivanhat kylien, pitäjien ja maakuntien rajakivet on rauhoitettu muinaisjäännöksinä, myös vaikka ne olisivat edelleenkin rajapaikkoina käytössä.
Ratsafari
Ratsafari on Mustaschin toinen studioalbumi, joka julkaistiin 17. marraskuuta 2003.
Requiem (Duruflé)
Osat
Duruflén requiemiin ei kuulu Dies irae -osiota.
Coimbatoren pommi-isku
Kaikkiaan 166 henkeä syytettiin osallisuudesta tekoon. Näistä kahdeksan vapautettiin ja 158 tuomittiin eripituisiin vankeusrangaistuksiin. Oikeudenkäynnit kestivät 9 vuotta. Ankarimman tuomion sai kielletyn Al Umma-nimisen radikaalin muslimiryhmän johtaja SA Basha, jota pidettiin iskujen suunnittelijana. Sen sijaan toinen tunnettu syytetty, puoluejohtaja Abdul Nasser Madani, vapautettiin syytteistä.
Hugo Suoranta
Hugo Einari Suoranta ent. Slunga ( oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan muun muassa konekiväärikurssien opettajana Valkoisen armeijan riveissä. Myöhemmin hän osallistui vielä talvi- ja jatkosotaankin pataljoonan komentajana rintamajoukoissa
Sisällissodan jälkeinen aika
Suoranta palveli sisällissodan jälkeen päällikkönä Karjalan rykmentti 2:n 2. konekiväärikomppaniassa, josta hänet siirrettiin 23. heinäkuuta 1918 alkaen päälliköksi Itä-Suomen jalkaväkirykmentti 5:n 3. konekiväärikomppaniaan, josta muodostettiin myöhemmin Pohjois-Savon rykmentti. Hän toimi vuonna 1918 opettajana 3. Divisioonan alipäällystökursseilla Sortavalassa ja vuonna 1919 Mikkelin ryhmänjohtajakursseilla sekä hoiti Tuukkalan aliupseerikoulun johtajan tehtäviä 1. kesäkuuta 1923 – 23. tammikuuta 1924 välisenä aikana Pohjois-Savon rykmentin aliupseerikoulussa. Suoranta erosi armeijasta 26. tammikuuta 1928 ja liittyi Suojeluskuntajärjestöön, jossa hänet määrättiin 1. marraskuuta 1928 alkaen Viipurin suojeluskuntapiirin XVIII alueen päälliköksi, josta tehtävästä hän siirtyi 1. elokuuta 1931 alkaen Mikkelin suojeluskuntapiirin 2. sotilasohjaajaksi.
Piilova
Piilova sijaitsi Hattulasta etelään johtavan tien varrella, lähellä ensin Ruotsin ja Venäjän, sittemmin Novgorodin kuvernementin rajaa. Kylä esiintyy henkikirjoissa 1600-luvulla, jolloin siellä asui suomalaisia. Kylä esiintyy asuttuna vuoden 1727 kartassa. Tukian suku asettui Piilovaan luultavasti 1700-luvun aikana, ja sukunimi säilyi pitkään kylän ainoana. Vuonna 1838 Piilovassa asui 35 ihmistä (16 miestä, 19 naista), vuonna 1856 siellä oli kuusi taloa ja 15 sielua (miestä), vuonna 1860 taloja oli kuusi ja talonpoikia 18, vuonna 1862 oli taloja yhdeksän ja asukasluku 40 (19 miestä, 21 naista). Vuonna 1926 kylässä oli 35 taloa ja 143 asukasta, niistä suomalaisia 130. Vuonna 1939 Piilovassa oli 42 taloa. Kylän inkeriläisiä oli luterilaisia, vaikka 1900-luvun alussa Piilovan (sekä myös Staarostinan ja Seulolan) kyliin levisi baptismi, ja baptistien rukoushuone sijaitsi mm. Piilovassa. Kylässä baptistit suorittivat näyttäviä kastetilaisuuksia veden äärellä torvisoittokunnan säestyksellä. 1910-luvulla Piilovassa toimi suomenkielinen koulu ja sekakuoro Isäntien sukunimet 1900-luvulla: Tukia, Vainonen (kotoisin Metsäpirttistä), Vasiljev.
Vincenzo Cuccia
Vincenzo Cuccia (20. maaliskuuta 1892 Palermo – 2. maaliskuuta 1979 Palermo) oli italialainen miekkailija. Hän oli mukana kesäolympialaisissa 1924 Pariisissa voittamassa kultaa säilän ja lisäksi saamassa pronssia kalvan joukkuekilpailussa. Hän toimi myöhemmin journalistina Gazzetta dello Sport -lehdessä.
Monsuuni
Synty
Perimmältään monsuuni syntyy siitä, että maan pinta lämpenee nopeammin kuin meren pinta, koska meressä auringon lämpö sekoittuu paksuun kerrokseen ja koska meri heijastaa enemmän säteilyä kuin maa. Niinpä kesän tullen maa lämpenee nopeammin kuin kylmä meri sen ympärillä, ja maa-alueelle syntyy terminen matalapaine. Paine-erovoima saa tuulen puhaltamaan mereltä maalle, ja tuuli tuo mukanaan kosteutta. Sitten tuuli kiipeää ylös kohoavaa maastoa, kosteus tiivistyy ja monsuunisateet alkavat. Monsuunin vuodenaikoihin liittyvään vaihteluun ja alueellisiin eroihin vaikuttavat oleellisesti Himalajan sijainti ja subtrooppinen suihkuvirtaus, joka vuodenajan mukaan siirtyy Himalajan etelä- tai pohjoispuolelle.
Talvimonsuuni
Ajallisesti talvimonsuuni eli monsuunisateiden vetäytyminen alkaa Pakistanin itäosissa ja Intian länsiosissa (Gujarat, Rajasthan) sekä Pohjois-Kiinan Sisä-Mongolian keskiosista elo–syyskuun taitteessa. Kiinassa monsuunisateet vetäytyvät usein syyskuun aikana varsin nopeasti kaakkoon niin, että lokakuulle saavuttaessa talvimonsuuni on Shanghai–Fujian–Guangxi-linjalla ja lokakuun puolivälissä jo Hainanin eteläpuolella. Intiassa Maharashtran osavaltio (esimerkiksi Mumbain seutu) ohitetaan tyypillisesti lokakuun alussa. Lokakuun aikana kuuroittaisten sateiden alueet vetäytyvät Intiassakin edelleen etelään. Marraskuun alkaessa sateiden pohjoisreuna sijaitsee keskimäärin Karnatakan ja Andhra Pradeshin osavaltioiden paikkeilla.
Pecha Kucha
Rovaniemellä, joka on maailman pohjoisin Pecha Kucha -paikkakunta, järjestettiin Pecha Kucha Night lokakuussa 2008. Tapahtumassa kuultiin muun muassa luovien alojen taitajien puheita. Helsingissä ryhdyttiin järjestämään Pecha Kucha -tapahtumia syksyllä 2006.
Guinea-Bissaun peso
Guinea-Bissaun peso oli Guinea-Bissaun rahayksikkö vuosina 1976–1997. Yksi peso jakautui sataan centavoon.
Guinea-Bissaun itsenäistyttyä Portugalista maan hallitus kansallisti sirtomaapankki Banco Nacional Ultramarinon, joka oli laskenut liikkeelle entisen valuutan Guinean escudon. Vuonna 1975 perustettiin kansallispankki Banco Nacional da Guiné-Bissau, joka laski liikkeelle uuden valuutan Guinea-Bissaun peson vuonna 1976. Escudot vaihdettiin pesoihin saman vuoden maaliskuussa suhteessa yksi yhteen.
Ensimmäinen setelisarja on päivätty syyskuun 24. päivälle 1975, mikä viittaa suunnitelmaan ottaa pesot käyttöön jo aiemmin. Sarja käsittää 50, 100 ja 500 peson setelit, joissa on kuvattu maan itsenäisyystaistelun sankarit Pansau Na Isna, Domingos Ramos ja Amilcar Cabral. Vanhat kolikot jäivät edelleen käyttöön. Amilcar Cabralia esittävä 1 000 peson seteli on päivätty vuodelle 1978.
Siti binti Saad
Siti binti Saad (n. 1880–1950) oli Itä-Afrikassa tunnettu swahililaulaja. Siti oli Columbia Recordsin kautta ensimmäinen kaupalliseen levitykseen päässyt itäafrikkalainen esiintyjä ja hänen tyylilajinsa oli sansibarilainen taarab.
Bo Holmberg
Bo Lindor Holmberg (17. marraskuuta 1942 Härnösand, Ruotsi – 11. helmikuuta 2010 Tukholma) oli ruotsalainen sosiaalidemokraattinen poliitikko, ministeri ja virkamies. Holmberg toimi Ruotsin kunnallisministerinä 1982, sisäministerinä 1983–1988 ja Södermanlandin läänin maaherrana 1996–2005. Hän toimi myös useissa johtavissa virkamiestehtävissä.
Julius Lyly
Elämäkerta
Lyly toimi Helsingin suomalaisen alkeisopiston latinan ja suomen kielen opettajana 1884–1885, Hämeenlinnan normaalilyseon opettajana 1885–1887, Turun klassillisen lyseon latinan ja kreikan kollegana 1888–1889 sekä Viipurin klassillisen lyseon lehtorina 1889–1903. Opettajan työn ohella hän oli Viipurin Sanomien toimittajana 1889–1893 ja päätoimittajana 1893–1903.
Julius Anselm Lyly oli vuodesta 1885 naimisissa näyttelijä Ada Sofia Cajanderin (1864–1942) kanssa.
Ruotsin perustuslait
Perustuslakien historia
Ruotsin ensimmäinen valtiopäiväjärjestys eli laki, joka koskee Ruotsin valtiopäiviä ja sen toimintaa, oli vuoden 1617 valtiopäiväjärjestys. Valtiopäiväjärjestyksellä on perustuslain asema. Vasta Kustaa II Aadolfin kuoleman jälkeen tuli ensimmäinen varsinainen hallitusmuoto, vuoden 1634 hallitusmuoto. Sisällöltään tämä hallitusmuoto oli säädös valtion hallinnosta holhoojahallituksen aikana, ja se kumottiin kuningatar Kristiinan tultua täysi-ikäiseksi ja vannottuaan kuninkaan vakuutuksen. Vuonna 1660 hallitusmuoto otettiin taas käyttöön siten täydennettynä, että säätyvaltiopäivien piti kokoontua joka kolmas vuosi. Näin Ruotsin valtiopäivistä tuli tavallinen hallituselin.
1600-luvulla näitä lakeja kutsuttiin useimmiten perustuslaeiksi. Seuraavan vapauden ajan aikana kehitettiin Ruotsin hallintoa, järjestysmuotoa ja hallitusta sen muotoisiksi kuin ne ovat vielä tänäkin päivänä. Samanaikaisiin asiakirjoihin kuuluu myös vuonna 1766 annettu painovapausasetus.
Jilbab
Jilbab on musliminaisten käyttämä pitkä kaapu, jota käytetään yleensä hijabin tai niqabin kanssa. Se peittää koko vartalon paitsi kädet ja kasvot.
Keihäsjärvi (Ylöjärvi, Kuru)
Maantietoa
Järven pinta-ala on 220 hehtaaria eli 2,2 neliökilometriä. Se on 3,7 kilometriä pitkä ja 1,6 kilometriä leveä. Järven luoteispäässä työntyy luoteeseen päin matalan Keihäänsalmen taakse Mäntylänlahti. Lahti on Keihäänsalmesta mitattuna 1,1 kilometriä pitkä. Järven kaakkoispäässä Hevossaari jakaa järven kahtia. Saaren itäpuoli on järven puoliskoista pienempi ja siellä sijaitsee järven laskujoen Keihäsjoen luusua. Saaren länsipuolella on järvenpuolisko laajempi ja siinä on kaksi kapeaa lahtea Kentänlahti ja Suitsilahti. Saaren eteläpuolelle jää hyvin kapea salmi, jonka ylittää silta.
Islannin maihinnousu
Task Force 19
Vuoden kuluttua brittijoukot korvasi yhdysvaltalaiset 40 000 miehen suuruiset joukot, jotka viipyivät saarella sodan loppuun saakka. Yhdysvaltain vastuu saaren puolustuksesta päättyi lokakuussa 1946, mutta sopimuksen mukaan Yhdysvallat varasi mahdollisuuden sijoittaa saarelle tarvittaessa joukkojaan.
Oršan taistelut
Oršan taistelut olivat toisessa maailmansodassa Oršan lähistöllä talvella 1943 käytyjä Saksan ja Neuvostoliiton joukkojen välisiä taisteluita. Saksalaiset olivat vallanneet Oršan 16. heinäkuuta 1941. Kaupunki oli tärkeä liikenteen solmukohta, jota kautta kulki reitit Leningradista Kiovaan ja Minskistä Moskovaan. Operaatio Taifuunin epäonnistuttua talvella 1941 Saksan keskustan armeijaryhmä oli ryhmittynyt puolustukseen rintaman keskiosissa. Vuoden 1942 aikana saksalaiset rakensivat alueelle huomattavia puolustusasemia. Etelän armeijaryhmän jouduttua perääntymään vuonna 1943 puna-armeija alkoi suunnitella Valko-Venäjän vapauttamista. Taistelut Oršan lähistöllä alkoivat 12. lokakuuta 1943 ja päättyivät 19. marraskuuta 1943. Saksalaiset estivät puna-armeijan murtautumisen linjojensa läpi, mutta etelän armeijaryhmän kukistumisen ja Ukrainan tärkeiden teollisuusalueiden valtauksen ansiosta puna-armeija sai mahdollisuuden operaatioiden jatkamiseen.
Guineanlintuhaukka
Ravinto
Lajin ravintona ovat sammakot ja makeanveden äyriäiset. Se saalistaa suurempia hyönteisiä kuin afrikanlintuhaukka ja syö myös sisiliskoja, kastematoja ja pieniä nisäkkäitä ja lintuja. Se saalistaa koko päivän, myös aamu- ja iltahämärässä. Saalistaessaan se on piilossa puiden latvuksissa, usein aukeiden paikkojen kuten polkujen tai vesien äärellä. Se myös lentää nopeasti puusta toiseen saalistaessaan, jonka se sieppaa syöksye tai sieppaa, ja lentää tiheän kasvuston vierellä josta se syöksyy läpi yllättäen saaliinsa.
Jovana Jakšić
Vuonna 2013 Jakšić pelasi WTA-turnauksen pääsarjassa Monterreyssä sekä Kantonissa. Grand Slam -turnauksen pääsarjassa hän pelasi ensimmäisen kerran Ranskan avoimissa 2014.
Mike Thomas
Michael ”Mike” Thomas (s. 1950 Jamaika) on Suomessa asuva kansainvälinen reggaemuusikko ja -säveltäjä. Michael Thomas muutti alle kaksikymmentävuotiaana Englantiin, jossa hän työskenteli erilaisissa aputöissä. Vuonna 1967 Mike ja hänen serkkunsa Frank Pitter perustivat Lontoossa yhtyeen nimeltä 'The Bees' back in 1967. Yhtye solmi vielä samana vuonna levytyssopimuksen legendaarisen reggae levymerkin Blue Note Records kanssa ja julkaisi ensimmäisen singlensä The Bees nimellä.
Saksan XVI armeijakunta
Sotatoimet
Toukokuussa 1940 armeijakunta osallistui Belgian ja Ranskan valloitukseen. Se oli mukana Hannutin taistelussa ja auttoi läpimurrossa Ardenneilla. Charleroin ja Maubeugen taistelujen jälkeen armeijakunta taisteli Escautissa ja Lys-joella. Sieltä yksikkö liikkui Sommen läpi ja osallistui raskaisiin taisteluihin Noyonissa Oise-joen varrella. Ranskan valtauksen jälkeen armeijakuntaa siirrettiin itään operaatio Barbarossaa varten. Helmikuussa 1941 XVI armeijakunta nimettiin 4. panssariryhmäksi, josta edelleen 4. panssariarmeijaksi.
Pierre Moscovici
Moscovicista tuli 1990 sosialistipuolueen puoluesihteeri ja 1992 varainhoitaja. Europarlamenttiin hänet valittiin 1994, mutta hän jätti tehtävän 1997 osallistuakseen kansalliskokouksen vaaliin. Hänet valittiin Doubsista ja hänestä tuli hallituksen eurooppaministeri. Hän menetti edustajanpaikkansa vuoden 2002 vaaleissa, mutta tuli valituksi uudelleen europarlamenttiin 2004, josta hän erosi jälleen 2007, ja siirtyi takaisin kansalliskokoukseen. Vuonna 2011 hän toimi François Hollanden presidentinvaalikampanjan kampanjapäällikkönä.
GDP-mannoosikuljettaja
GDP-mannoosikuljettajien rakenne
Yleensä eri lajeilla on yksi GDP-mannoosikuljettaja tyyppi, mutta niitä voi olla myös parikin erilaista, kuten Aspergillus nidulans tai Cryptococcus neoformans -hiivoilla on. Kaikkia Golgin laitteen solukalvon GDP-mannoosikuljettajien rakenteita ei ole tutkittu, mutta tiedetään että Cryptococcus neoformans ja Saccharomyces cerevisiae -hiivoilla ne koostuvat noin 400 aminohaposta. S. cerevisiae ja C. neoformans -hiivojen GDP-mannoosikuljettajat ovat aminohappotasoltaan noin 50 prosenttisesti identtiset. S. cerevisiae -hiivalla GDP-mannoosikuljettajan rakenne koostuu kymmenestä alfa-heliksistä, jotka ovat kiinnittyneet lyhyillä silmukoilla toisiinsa.
GDP-mannoosikuljettajien toimintamekanismi
GDP-mannoosia kuljetetaan Golgin laitteen sisään GDP-mannoosikuljettajien avulla ja samalla Golgin laitteesta eritetään GMP:tä (guanosiinimonofosfaatti) ulos myös GDP-mannoosikuljettajilla. Mannoosia voidaan käyttää substraattina glykosylaatiossa, kun glykosyltransferaasi-entsyymi on ensin irrottanut GDP:n (guanosiinidifosfaattimannoosin) ja mannoosin erilleen GDP-mannoosista Golgin laitteen sisällä. Mannoosia voidaan reaktion jälkeen käyttää glykosylaatioon, mutta GDP:een biokemikaalinen reaktio jatkuu edelleen. Golgin solukalvoon kiinnittynyt nukleotididifosfataasi-entsyymi irrottaa fosfaatin GDP:stä ja muuntaa sen GMP:ksi (GDP <=> GMP + Pi). GMP ja fosfaatti eritetään Golgin laitteesta ulos.
Kapris
Kapris eli pyörökapris (Capparis spinosa) on etenkin Välimeren keittiössä paljon käytetty kapriskasvi. Se on kotoisin Aasian itäosasta mutta kulkeutui jo varhaisessa vaiheessa eteläiseen Eurooppaan. Sitä viljellään Espanjassa ja Italiassa ja kerätään myös villeistä kasveista.
Pannus
Pannus on koirien silmäsairaus, jossa sen sarveiskalvoon kasvaa verisuonia. Sairautta on erityisesti saksanpaimenkoirilla. Sairaus alkaa ulkoreunasta tai alhaalta ja voi pahimmassa tapauksessa sokeuttaa koiran. Sen syyksi arvellaan immuunijärjestelmän häiriötä, ja saksanpaimenkoiralla oletetaan olevan siihen perinnöllistä taipumusta, mutta varsinaisesti sen laukaisee ultraviolettisäteily.
Saksan keisarikunnan XVI armeijakunta
Perustaminen
thumb|Armeijakunnan esikunta 27. tammikuuta 1890 annetulla lailla asetettiin Alsace-Lorrainen maakunnille maanpuolustusvelvoite. Tämän seurauksena 1. huhtikuuta alkaen keisarikunnan asevoimat tulisivat koostumaan kahdestakymmenestä armeijakunnasta ja 1. helmikuuta oli määrätty muodostettavaksi XVI ja XVII armeijakunnat.
Chitose (1936)
Palvelus
Alus lähti 15. kesäkuuta Chiyodan sekä liikkuvan osaston loppuosan kanssa operaatio A-GOon. Aluksen lentokoneet osallistuivat Mariaanien taisteluun 19. kesäkuuta kuuluen pääosastoon. Seuraavana päivänä alus joutui Yhdysvaltain laivaston Task Force 58:n koneiden hyökkäyksen kohteeksi kärsimättä kuitenkaan vaurioita. Alus ankkuroitui 22. kesäkuuta Okinawalla matkalla Kureen, jonne se saapui 1. heinäkuuta.